《次韵子瞻再游径山》
宋代·苏辙

我兄东南游，我亦梦中去。
径山闻已熟，往意穿云雾。
梦经山前溪，足冷忽先渡。
举头云峰合，到寺霜日莫。
香厨馔岩蔌，野径踏藤屦。
平生共游处，骞足蹑高步。
崎岖每生胝，眩晃屡回顾。
何年弃微官，携手众山路。
〈得此诗后，梦与兄同游山中，故为此篇。
〉

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。